Document ID: 32002R1634

32002R1634
L 247/7
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1634/2002 НА КОМИСИЯТА
от 13 септември 2002 година
за изменение на Регламенти (ЕО) № 1279/98, (ЕО) № 1128/1999 и (ЕО) № 1247/1999 относно някои тарифни квоти за внос на продукти от говеждо и телешко месо вследствие новите отстъпки, предвидени в Регламент (ЕО) № 1408/2002 на Съвета за Република Унгария
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1254/1999 на Съвета от 17 май 1999 г. относно общата организация на пазара на говеждо и телешко месо (1), последно изменен с Регламент (ЕО) № 2345/2001 (2), и по-специално член 32, параграф 1 от него,
като взе предвид Регламент (ЕО) № 1408/2002 на Съвета от 29 юли 2002 г. за определяне на някои отстъпки под формата на тарифни квоти на Общността за определени селскостопански продукти и за предвиждане на промяна, като самостоятелна и преходна мярка, на някои отстъпки относно селскостопански продукти, упоменати в Европейското споразумение с Унгария (3), и по-специално член 1, параграф 3 от него,
като има предвид, че:
(1)
Регламент (ЕО) № 1408/2002 предвижда нови отстъпки за вноса на някои продукти от говеждо и телешко месо в рамките на тарифните квоти, открити по силата на Европейското споразумение с Унгария. Те са приложими от 1 юли 2002 г. с изключение на отстъпката, предвиждаща откриване на тарифната квота, означена със сериен номер 09.4774.
(2)
Следователно, необходимо е да се внесат изменения в разпоредбите на следните регламенти на Комисията за прилагане:
-
Регламент (ЕО) № 1279/98 на Комисията от 19 юни 1998 г. за определяне на подробни правила за прилагане на тарифните квоти за говеждо месо, предвидени в Регламенти (ЕО) № 1727/2000, (ЕО) № 2290/2000, (ЕО) № 2433/2000, (ЕО) № 2434/2000, (ЕО) № 2435/2000 и (ЕО) № 2851/2000 за Република Унгария, България, Чешката република, Словакия, Румъния и Република Полша (4), изменен с Регламент (ЕО) № 2857/2000 (5),
-
Регламент (ЕО) № 1128/1999 на Комисията от 28 май 1999 г. за определяне на подробни правила за прилагане на тарифна квота за телета, ненадвишаващи 80 кг и произхождащи от някои трети страни (6), последно изменен с Регламент (ЕО) № 1096/2001 (7),
-
Регламент (ЕО) № 1247/1999 на Комисията от 16 юни 1999 г. за определяне на подробни правила за прилагане за тарифна квота за живи животни от рода на едрия рогат добитък с тегло от 80 до 300 килограма, произхождащи от някои трети страни (8), последно изменен с Регламент (ЕО) № 1096/2001.
(3)
Следва да се припомни, че цялостното или частичното възстановяване на митата при внос, което следва от намаляването на приложимите мита от 1 юли 2002 г., се извършва в съответствие с разпоредбите на член 236 от Регламент (ЕИО) № 2913/92 на Съвета от 12 октомври 1992 г. относно създаване на митнически кодекс на Общността (9), последно изменен с Регламент (ЕО) № 2700/2000 (10), както и в съответствие с разпоредбите на членове 878 и следващите от Регламент (ЕИО) № 2454/93 на Комисията от 2 юли 1993 г. за определяне на разпоредби за приложение на Регламент (ЕИО) № 2913/92 на Съвета за създаване на митнически кодекс на Общността (11), последно изменен с Регламент (ЕО) № 2787/2000 (12).
(4)
Мерките, предвидени в настоящия регламент, са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 1279/98 се изменя, както следва:
1.
Заглавието се заменя със следния текст:
2.
Член 2, първи параграф, се заменя със следния текст:
„Член 1
Всеки внос в Общността, извършен в рамките на квотите, установени с Регламенти (ЕО) № 2290/2000, (ЕО) № 2433/2000, (ЕО) № 2434/2000, (ЕО) № 2435/2000, (ЕО) № 2851/2000 и (ЕО) № 1408/2002, на продуктите, предвидени в приложение I към настоящия регламент, подлежи на представяне на лицензия за внос.“
3.
Член 3, параграф 1, буква в), втора алинея, се заменя със следния текст:
„Под „група продукти“ се разбират продуктите, произхождащи само от една от страните, посочени в приложение I; дадена група продукти обхваща или продуктите от кодове по КН 0201 и 0202, или продуктите от кодове по КН 0206 10 95, 0206 29 91, 0210 20 10, 0210 20 90, 0210 99 51, 0210 99 59 и 0210 99 90, произхождащи от Унгария, или продуктите от кодове по КН 1602 50 31, 1602 50 39 и 1602 50 80, произхождащи от Румъния, или продуктите от код по КН 1602 50, произхождащи от Полша.“
4.
Член 3, параграф 2, се заменя със следния текст:
„2. Чрез дерогация от член 5 от Регламент (ЕО) № 1445/95 заявлението за лицензия и лицензията съдържат в клетка 16 една от групите кодове по КН, визирани под едно и също тире:
-
0201, 0202,
-
0206 10 95, 0206 29 91, 0210 20 10, 0210 20 90, 0210 99 51, 0210 99 59, 0210 99 90,
-
1602 50 31, 1602 50 39, 1602 50 80,
-
1602 50.“
5.
Приложение I се заменя с приложението към настоящия регламент.
Член 2
Член 2, параграф 2 от Регламент (ЕО) № 1128/1999 се заменя със следния текст:
„2. За количеството, посочено в параграф 1, ставката на митата:
-
се намалява с 80 % за животни с произход от Чешката република, от Словакия, от България, от Румъния, от Естония, от Латвия и от Литва,
-
се намалява с 90 % за животни с произход от Полша и от Унгария.“
Член 3
Член 1, параграф 2 от Регламент (ЕО) № 1247/1999 се заменя със следния текст:
„2. За количеството, посочено в параграф 1, ставката на митата:
-
се намалява с 80 % за животни с произход от Чешката република, от Словакия, от България, от Румъния, от Естония, от Латвия и от Литва,
-
се намалява с 90 % за животни с произход от Полша и от Унгария.“
Член 4
Настоящият регламент влиза в сила на третия ден след датата на публикуването му в Официален вестник на Европейските общности.
Разпоредбите на настоящия регламент се прилагат от 1 юли 2002 г. Същевременно отстъпката, обхваната от сериен номер 09.4774, се прилага от датата на влизане в сила на настоящия регламент.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 септември 2002 година.

Labels: 3
17
5